《卜居》
清代·曾灿垣

野老蜗牛舍，渔翁梭子船。各自不相易，同寄一山川。

倏鱼喜浮阳，往往为饵牵。当其胠泥沙，岂不愿深渊。

人生各有营，阅途纷万千。苟欲宅其身，岂不在圣贤。

世人尚眉睫，小喜快当前。朝菌与蟪蛄，分争大小年。

多谢繁华子，厚意似微怜。凫鹤不相续，贱性靡所迁。

不疑又何卜，中情良谓然。

作者简介：曾灿垣，字惟闇，号即庵，闽县人。明举人。有《即庵诗存》。